- Мне здаецца, што ўсе гэтыя размовы вядуцца ад нежадання дзейнічаць самому. Нельга чакаць месію, трэба пачынаць з сябе, трэба зрабіць адзін маленькі крок, другі, трэці і проста пачаць змяняць жыццё. Па-іншаму нічога не будзе. Не прыйдзе нейкі міфічны герой і не развяжа за нас нашы праблемы. Мы павінны рабіць. Кожны з нас павінен задаць сабе пытанне: а што я магу зрабіць у гэтай сітуацыі? Хтосьці можа надрукаваць улёткі, хтосьці можа распаўсюджваць спасылкі на фільмы, хтосьці можа распавядаць пра незалежныя сайты, хтосьці можа ствараць суполкі, нейкія арганізацыі ў сябе на прадпрыемствах, аб'ядноўваць людзей у групы і выходзіць на акцыі пратэсту нарэшце. Кожны можа.